EKSPERTIIS
Keskkonnaministri määruse „Sinise kopsurohu püsielupaikade kaitse alla võtmine ja kaitse-eeskiri” eelnõule ja eelnõu seletuskirjale

Keskkonnaministeerium edastas 22.06.2009 kirjaga nr 16-4/10237-2 Keskkonnaametile menetlusse võtmiseks eksperdilt tellitud sinise kopsurohu püsielupaikade kaitse-eeskirja eelnõu, seletuskirja ja piirid.
Püsielupaikade piiritlemine, tsoneerimine ja seletuskiri on koostatud botaanik Ülle Kukk’e poolt 2008.a. Määruse eelnõu seletuskirja on koostanud Keskkonnaministeeriumi peaspetsialist Kadri Alasi.
Ettepanek on moodustada 2 sinise kopsurohu püsielupaika: Kavandu (0,3 ha) Tartumaal Kambja vallas ja Külaaseme (0,71 ha) Tartumaal Konguta vallas. Tsoneeringuks on ette nähtud sihtkaitsevöönd, kus lubatud on: inimeste viibimine; marjade, seente ja muude metsa kõrvalsaaduste varumine; jahipidamine; sõidukitega liiklemine vastavalt LKS § 30 lg 3-le; valitseja nõusolekul metsakoosluste kujundamine vastavalt sinise kopsurohu kaitse-eesmärgile ja esitatud tingimustel (metsa I ja II rinde liituvus on lubatud vähendada kuni liituvuseni 0,6; keelatud on puidu kokku- ja väljavedu külmumata pinnaselt; raiutud puud ja põõsad tuleb eemaldada hiljemalt 10 päeva jooksul pärast raiumist).
1. Kaitse alla võtmise põhjendatus

Sinine kopsurohi (Pulmonaria angustifolia) kuulub I kaitsekategooria kaitsealuste taimeliikide hulka (VV 20.mai 2004.a määrus nr 195), mille kõik teadaolevad kasvukohad tuleb võtta kaitse alla (LKS § 48 lg 1).

25.08.2009.a seisuga on Keskkonnaregistrisse kantud 6 sinise kopsurohu kirjet, mis võib jagada 4 leiukoha vahel. 2 leiukohta ehk 4 kirjet jäävad olemasolevale kaitsealale:

935915264
  Keeri-Karijärve looduskaitseala


812424192



1118991531


959998139
   ettepanek püsielupaigaks


740559818
   ettepanek püsielupaigaks

Eesti populatsioon oli veel 1930ndatel aastatel kümnekonna leiukoha suurune (Joonis), millest üle poole on praeguseks hävinud tõenäoliselt metsa kasvamise või võsastumise läbi. Olemasolevates leiukohtades on taimede arvukus madal ja kasvukohad vajavad hooldust (Kalamees 2009).

Joonis. Sinise kopsurohu leiukohad Eestis. ● - liik on sellest ruudust leitud aastatest 1971-2005; + - liik on sellest ruudust hävinud (Kukk, Kull 2005).
2. Kaitse-režiimi põhjendatus
Sinine kopsurohi kasvab kuivadel valgusrikastel nõlvadel ja hõredates leht- ning segametsades, siis on ta tundlik intensiivsele metsamajandusele. Seetõttu on sobilik sihtkaitsevööndi režiim, kus lubatud metsa ja võsa hõrendamine vaid sinise kopsurohu kasvutingimuste säilitamiseks ning parendamiseks, täites tingimused liituvusele ja raiematerjali ärakoristamisele. Kuna püsielupaikade piiresse ei jää veekogusid ega maaparandussüsteeme, ei ole vaja lubada kalapüüki ega veerežiimi taastamist, süsteemide hooldamist. Püsielupaikade väiksuse tõttu ei ole seal lubatud ka ehitiste rajamine ega telkimine, lõkke tegemine, rahvaürituste korraldamine, mis kahjustaksid või hävitaksid kasvukohti.

Looduskaitsealuste objektide valitsejaks on alates 2009.a veebruarist Keskkonnaamet, mistõttu muutub määruse eelnõu tekst.

Sõidukite ja maastikusõidukitega liiklemise punkt sihtkaitsevööndis tuleneb LKS § 30 lg 3-st.
3. Püsielupaikade piiride põhjendatus
Nii Kavandu kui Külaaseme püsielupaikade ettepaneku piirid ei jälgi põhikaardi, maaüksuste, metsakorralduse ega Keskkonnaregistri leiukohtade piire, mis teeb nende kaitse korraldamise raskeks. Piiride täpsustamisel ja parandamisel on aluseks võetud põhikaart, metsaeraldiste piirid, Keskkonnaregisti leiukohtade piirid ja ortofoto (Kavandu puhul). Püsielupaiga suurus peab piisavalt tagama kasvukoha stabiilsuse, mistõttu ei ole mõistlik haarata metsatukast või eraldisest vaid mõttelist osa.
4. Eelnõu seletuskiri
Määruse eelnõu seletuskirjas on üksikuid keelelisi vigu. Lisaks on sisse jäänud lõik püsiksannika püsielupaikade määruse eelnõu seletuskirjast. Praeguseks on keskkonnateenistuste ja Riikliku Looduskaitsekeskuse asemele tekkinud Keskkonnaamet.
Seletuskirjast puudub analüüs nende paiknemisest eramaadel.

Seletuskirja on lisatud ülevaade sinise kopsurohu levikust Eestis, kannetest Keskkonnaregistris, senisest kaitstusest, kaitse alla võetavate püsielupaikade ülevaated ja põhjendused. Lisatud on taustainfot sinise kopsurohu bioloogia, ökoloogia ja ohutegurite kohta.
5. Ekspertiisi lisad
1) Keskkonnaministri määruse „Sinise kopsurohu püsielupaikade kaitse alla võtmine ja kaitse-eeskiri” eelnõu 03.11.2008

2) Keskkonnaministri määruse „Sinise kopsurohu püsielupaikade kaitse alla võtmine ja kaitse-eeskiri” eelnõu seletuskiri 03.11.2008
3) Püsielupaikade piirid seisuga 03.11.2008 (pildifail)

4) Keskkonnaministri määruse „Sinise kopsurohu püsielupaikade kaitse alla võtmine ja kaitse-eeskiri” eelnõu 20.01.2010
5) Keskkonnaministri määruse „Sinise kopsurohu püsielupaikade kaitse alla võtmine ja kaitse-eeskiri” eelnõu seletuskiri 20.01.2010
6) Püsielupaikade piirid seisuga 20.01.2010
Eike Vunk

Keskkonnaamet

Looduskaitse osakond

looduskaitse bioloog

20.jaanuar 2010

 2008 nr. .....
Sinise kopsurohu püsielupaikade
kaitse alla võtmine ja kaitse-eeskiri
Määrus kehtestatakse „Looduskaitseseaduse“ § 10 lõike 2 alusel. 
§ 1. Kaitse alla võtmise eesmärk
Määrusega võetakse kaitse alla Vabariigi Valitsuse 20. mai 2004. a määruse nr 195 „I ja II kaitsekategooriana kaitse alla võetavate liikide loetelu“ § 1 lõike 2 punkti 17 kohaselt I kaitsekategooriasse kuuluva liigi sinise kopsurohu (Pulmonaria angustifolia) väljaspool kaitsealasid asuvad elupaigad, mida tuleb kaitsta liigi soodsa seisundi tagamiseks.
§ 2. Sinise kopsurohu püsielupaikade kaitse alla võtmine
(1) Kaitse alla võetakse järgmised sinise kopsurohu püsielupaiagd:
1) Kavandu, Tartu maakonnas Kambja vallas Kavandu külas;
2) Külaaseme nõlv, Tartu maakonnas Konguta vallas Külaaseme külas.
(2) Püsielupaikade piirid on kantud kaardile, mis on esitatud määruse lisas1.
§ 3. Püsielupaiga valitseja ja kaitse korraldaja
„Looduskaitseseaduse“ § 21 lõigete 1 ja 3 kohaselt on püsielupaiga valitseja selle asukohajärgne keskkonnateenistus ja kaitse korraldaja on Riiklik Looduskaitsekeskus.

§ 4. Kaitsekord 
(1) sinise kopsurohu püsielupaikade maa-ala kuulub sihtkaitsevööndisse.
(2)Püsielupaigas kehtib „Looduskaitseseaduses“ sätestatud kaitsekord käesoleva määruse erisustega.
(3) Püsielupaigas on lubatud:
1) inimeste viibimine;
2) marjade, seente ja muude metsa kõrvalsaaduste varumine;
3) jahipidamine;
4) Sõidukiga sõitmine väljaspool teid ja maastikusõidukiga sõitmine järelevalve- ja päästetöödel, kaitse-eeskirjaga lubatud töödel ja koosluste hooldamisel, püsielupaiga kaitse korraldamise ja valitsemisega seotud tegevusel ning kaitse korraldaja nõusolekul teostataval teadustegevusel.
(4) Püsielupaigas metsa esinemisalal on valitseja nõusolekul lubatud metsakoosluse kujundamine vastavalt sinise kopsurohu kaitse-eesmärgile arvestades järgmisi tingimusi:
1) metsa I ja II rinde ühist liituvust on lubatud vähendada kuni liituvuseni 0,6;
keelatud on puidu kokku- ja väljavedu külmumata pinnaselt;
2) Püsielupaikades hooldustööde käigus raiutud puud ja põõsad tuleb eemaldada hiljemalt 10 päeva jooksul pärast raiumist.
1“Looduskaitseseaduse“ § 53 lõike 2 alusel ei avaldata Riigi Teatajas püsielupaiga kaarti; sellega saab tutvuda Keskkonnaministeeriumis, maakonna keskkonnateenistuses, Riiklikus Looduskaitsekeskuses ja Keskkonnaministeeriumi Info- ja Tehnokeskuses keskkonnaregistris. 

Jaanus Tamkivi 







Rita Annus
Minister 








Kantsler
Lisa 2

03.11.2008

Keskkonnaministri määruse

„Sinise kopsurohu püsielupaiga kaitse alla võtmine ja kaitse-eeskiri“ eelnõu

SELETUSKIRI

1. Sissejuhatus

Vastavalt „Looduskaitseseaduse“ § 10 lõikele 2 kehtestab keskkonnaminister kaitsealuste liikide püsielupaikade nimekirja, piirid ja kaitsekorra.

Käesoleva määruse eelnõu on koostanud ekspert Ülle Kuke (tel 58012853, e-mail Ylle.Kukk@emu.ee) ettepanekute alusel Keskkonnaministeeriumi looduskaitseosakonna peaspetsialist Kadri Alasi (tel. 626 2882, e-mail kadri.alasi@envir.ee). Eelnõu keeletoimetaja oli Enel Ormus (tel 626 2906, e-mail enel.ormus@envir.ee) ja eelnõu õigusekspertiisi on teinud Keskkonnaministeeriumi õigusosakonna jurist .......... tel. ........ e-mail .......................... ).

2. Eelnõu sisu

Sinine kopsurohi on I kaitsekategoorias ja Eesti punases raamatus eriti ohustatud liikide kategoorias. Ta on Kesk- ja Lõuna-Euroopa liik, mille areaali põhjapiir kulgeb Inglismaa lõunaosast läbi Rootsi ja Eesti ida poole. Eestis on ta äärmiselt haruldane, levinud üksnes Tartumaal ja on sealgi mitmed leiukohad tänaseks kadunud. Praegu on teada ainult neli leiukohta. Nendest kaks asuvad Keeri-Karijärve looduskaitsealal, seega moodustatakse määrusega püsielupaik ülejäänud kahte leiukohta.

Sinine kopsurohi kasvab kuivadel valgusrikastel nõlvadel ja hõredates leht- ja segametsades. Õitsemisaeg on mai algusest keskpaigani, kui lehtpuud ei ole veel lehtinud ja valgustingimused head. Seemneid levitavad peamiselt sipelgad aga seemneline uuenemine on küllaltki haruldane.

Olulisemad ohutegurid on metsastumine ja valgustingimuste halvenemine. Osa varasemate leiukohtade hävimine on ilmselt põhjustatud kasvukohtade metsastumisest ja ka täisehitamisest eelmise sajandi teisel poolel.

Püsielupaigas on lubatud inimeste viibimine, marjade, seente ja muude metsa kõrvalsaaduste korjamine ja jahipidamine. Lubatud on sõidukiga väljaspool teid ja maastikusõidukiga sõitmine järelevalve- ja päästetöödel, kaitse-eeskirjaga lubatud töödel ja koosluste hooldamisel, püsielupaiga kaitse korraldamise ja valitsemisega seotud tegevusel.

Püsielupaigas metsa esinemisalal on valitseja nõusolekul lubatud metsakoosluse kujundamine vastavalt sinise kopsurohu kaitse-eesmärgile arvestades, et metsa I ja II rinde ühist liituvust on lubatud vähendada kuni liituvuseni 0,6. Keelatud on puidu kokku- ja väljavedu külmumata pinnaselt. 

Püsielupaikades hooldustööde käigus raiutud puud ja põõsad tuleb eemaldada hiljemalt 10 päeva jooksul pärast raiumist.

Püsiksannika püsielupaigad on kasvukohaks ka teistele kaitsealustele taimeliikidele. Peamisele erinevatele käpalistele, aga ka kollasele kivirikule ja harilikule kobarpeale. Püsiksannika kaitseks kehtestatud kaitsekord tagab ka nimetatud liikide tõhusama kaitse ja säilimise.

3. Määruse mõju ja rakendamiseks vajalikud kulutused

Määruse jõustumine ei too kaasa organisatsioonilisi muudatusi. Vastavalt 12. märtsi 2008. a maamaksuseaduse muudatusele püsielupaikade sihtkaitsevööndi maalt maamaksu ei maksta.

Püsielupaiga valitsemiseks (tööde tegemiseks nõusoleku andmiseks, tööde kooskõlastamiseks) ja kaitse korraldamiseks vajalikud kulutused on kavandatud Keskkonnaministeeriumi ja Riikliku Looduskaitsekeskuse eelarves.

Püsielupaik paikneb ...... % eramaal. Seoses kehtestatavate piirangutega võib maaomanikul tekkida maa riigile müümise soov. Püsielupaigas asuva eramaa riigile omandamise korral on maa ligikaudseks maksumuseks ............. krooni hektari kohta (hinnakalkulatsioon baseerub viimasel ajal ümberkaudsete maadega tehtud tehingute keskmistel näitajatel).

4. Määruse jõustumine

Määrus jõustub Riigi Teataja seaduse § 5 lõikes 5 sätestatud korras kolmandal päeval pärast Riigi Teatajas avaldamist.

5. Kooskõlastamine

Eelnõu paigutatakse kooskõlastuseks e-õigusesse.

Jaanus Tamkivi







Rita Annus

Minister








Kantsler

........ 2010 nr. .....
Sinise kopsurohu püsielupaikade

kaitse alla võtmine ja kaitse-eeskiri 

Määrus kehtestatakse „Looduskaitseseaduse” § 10 lõike 2 alusel.

§ 1. Kaitse alla võtmise eesmärk

Määrusega võetakse kaitse alla Vabariigi Valitsuse 20. mai 2004. a määruse nr 195 (I ja II kaitsekategooriana kaitse alla võetavate liikide loetelu” § 1 lõike 2 punkti 17 kohaselt I kaitsekategooriasse kuuluva liigi sinine kopsurohi (Pulmonaria angustifolia) väljaspool kaitsealasid asuvad elupaigad, mida tuleb kaitsta liigi soodsa seisundi tagamiseks.
§ 2. Sinise kopsurohu püsielupaikade kaitse alla võtmine
(1) Kaitse alla võetakse järgmised sinise kopsurohu püsielupaigad:

1) Kavandu, Tartu maakonnas Kambja vallas Kavandu külas;

2) Külaaseme, Tartu maakonnas Konguta vallas Külaaseme külas.

(2) Püsielupaikade piirid on kantud kaartidele, mis on esitatud määruse lisas1.

§ 3. Püsielupaiga valitseja
”Looduskaitseseaduse” § 21 lõike 1 kohaselt on püsielupaiga valitseja Keskkonnaamet.

§ 4. Kaitsekord
(1) Sinise kopsurohu püsielupaikade maa-ala kuulub sihtkaitsevööndisse.

(2) Püsielupaigas kehtib ”Looduskaitseseaduses” sätestatud kaitsekord käesoleva määruse erisustega.

(3) Püsielupaigas on lubatud:
1) inimeste viibimine;
2) marjade, seente ja muude metsa kõrvalsaaduste varumine;
3) jahipidamine;
4) sõiduki ja maastikusõidukiga sõitmine järelevalve- ja päästetöödel, loodusobjekti kaitse korraldamise ja valitsemisega seotud tegevustel ning kaitstava loodusobjekti valitseja nõusolekul teostataval teadustegevusel.

(4) Püsielupaigas metsa esinemisalal on valitseja nõusolekul lubatud metsakoosluste kujundamine vastavalt sinise-kopsurohu kaitse-eesmärgile arvestades järgmisi tingimusi:
1) metsa I ja II rinde ühist liituvust on lubatud vähendada kuni liituvuseni 0,6;
2) keelatud on puidu kokku- ja väljavedu külmumata pinnaselt.

(5) Püsielupaikades hooldustööde käigus raiutud puud ja põõsad tuleb eemaldada hiljemalt 10 päeva jooksul pärast raiumist.
1 ”Looduskaitseseaduse” § 53 lõike 2 kohaselt ei avaldata Riigi Teatajas püsielupaikade kaarte, nendega saab tutvuda Keskkonnaministeeriumis, Keskkonnaaametis või keskkonnaregistris (Keskkonnaministeeriumi Info- ja Tehnokeskuses). Kaartide koostamisel on aluseks võetud Eesti põhikaart seisuga 25.08.2009, katastriüksuste piirid seisuga 30.03.2009 ja Metsaregister seisuga jaanuar 2009.

Jaanus Tamkivi






Rita Annus

EELNÕU


20.01.2010

Keskkonnaministri määruse 

„Sinise kopsurohu püsielupaikade kaitse alla võtmine ja kaitse-eeskiri“ eelnõu

SELETUSKIRI

1. Sissejuhatus

Vastavalt „Looduskaitseseaduse“ § 10 lõikele 2 kehtestab keskkonnaminister kaitsealuste liikide püsielupaikade nimekirja, piirid ja kaitsekorra.

Käesoleva määruse eelnõu on koostanud ekspert Ülle Kuke (tel 58012853, e-mail Ylle.Kukk@emu.ee) ettepanekute alusel Keskkonnaameti looduskaitseosakonna looduskaitse bioloog Eike Vunk (tel. 740 6819, e-mail eike.vunk@keskkonnaamet.ee). Eelnõu keeletoimetaja oli ............ (tel ..............., e-mail ................) ja eelnõu õigusekspertiisi on teinud Keskkonnaameti õigusosakonna jurist Madina Raikulova tel. 6272181, e-mail madina.raikulova@keskkonnaamet.ee).

2. Eelnõu sisu

Vastavalt looduskaitseseaduse § 3 lõikele 2 loetakse liigi seisund soodsaks, kui selle asurkonna arvukus näitab, et liik säilib kaugemas tulevikus oma looduslike elupaikade või kasvukohtade elujõulise koostisosana, kui liigi looduslik levila ei kahane ning liigi asurkondade pikaajaliseks säilimiseks on praegu ja tõenäiliselt ka edaspidi olemas piisavalt suur elupaik.

LKS § 48 lg 1 kohaselt tuleb I kaitsekategooria liikide kõikide teadaolevate kasvukohtade kaitse tagada kaitseala või hoiuala moodustamise või püsielupaiga kindlaksmääramisega.
Sinine kopsurohi on I kaitsekategoorias ja Eesti punases raamatus eriti ohustatud liikide kategoorias. Ta on Kesk- ja Lõuna-Euroopa liik, mille areaali põhjapiir kulgeb Inglismaa lõunaosast läbi Rootsi ja Eesti ida poole. Tegu on soojalembese liigiga, kes Eestis on ta äärmiselt haruldane, levinud üksnes Tartumaal ja on sealgi mitmed leiukohad tänaseks kadunud. 1930ndatel aastatel oli teada kümmekond leiukohta, millest tänaseks on alles 4 ja arvukus neis on madal [Rein Kalamees. Eesti Loodus 2008/1].

Sinine kopsurohi kasvab kuivadel valgusrikastel nõlvadel ja hõredates leht- ja segametsades. Õitsemisaeg on mai algusest keskpaigani, kui lehtpuud ei ole veel lehtinud ja valgustingimused head. Seemneid levitavad peamiselt sipelgad aga seemneline uuenemine on küllaltki haruldane.

Olulisemad ohutegurid on metsastumine ja valgustingimuste halvenemine. Osa varasemate leiukohtade hävimine on ilmselt põhjustatud kasvukohtade metsastumisest ja ka täisehitamisest eelmise sajandi teisel poolel [Ülle Kukk ekspertiis, 2008].

Püsielupaigas on lubatud inimeste viibimine, marjade, seente ja muude metsa kõrvalsaaduste korjamine ja jahipidamine.
Püsielupaigas metsa esinemisalal on valitseja nõusolekul lubatud metsakoosluse kujundamine vastavalt sinise kopsurohu kaitse-eesmärgile arvestades, et metsa I ja II rinde ühist liituvust on lubatud vähendada kuni liituvuseni 0,6. Keelatud on puidu kokku- ja väljavedu külmumata pinnaselt. 

Püsielupaikades hooldustööde käigus raiutud puud ja põõsad tuleb eemaldada hiljemalt 10 päeva jooksul pärast raiumist.

Looduskaitseseaduse § 30 lõige 3 lisab täiendavalt õiguse sõiduki ja maastikusõidukiga sõitmiseks järelvalve- ja päästetöödel, loodusobjekti kaitse korraldamise ja valitsemisega seotud tegevusel.

25.08.2009.a seisuga on Keskkonnaregistrisse kantud 6 sinise kopsurohu kirjet, mis jaotuvad 4 teadaoleva leiukoha vahel. Nendest kaks asuvad Keeri-Karijärve looduskaitsealal, seega moodustatakse määrusega püsielupaik ülejäänud kahte leiukohta. 
§ 2 lg 1 punktidega 1 ja 2 võetakse kaitse alla järgmised püsielupaigad:

Kavandu – sinise kopsurohu kasvuala, kus sihtkaitsevööndisse on määratud kasvualaks sobiv terviklik metsaala, kus tingimuste säilimiseks ja parendamiseks on vajalik suunata metsakoosluste hooldamist ning vältida majandustegevust. Kasvukoht on teadaolevatest suurim, kus isendite arv on 20-30 taime, millest umbes pooled on generatiivsed.  Lisaks jääb alale suure käopõlle kasvuala (III kaitsekategooria). Planeeritav kaitse-režiim tagab kõigi väärtuste säilimise alal. Kogupindala on 1,38 ha, mis kõik kuulub sihtkaitsevööndisse.

Külaaseme - sinise kopsurohu kasvuala, kus sihtkaitsevööndisse on määratud kasvualaks sobiv metsaosa, kus tingimuste säilimiseks ja parendamiseks on vajalik suunata metsakoosluste hooldamist ning vältida majandustegevust. Kasvukohast on erinevatel aastatel leitud 3-7 taime. Kogupindala on 0,78 ha, mis kõik kuulub sihtkaitsevööndisse.

Püsielupaikade piiride joonistamisel on aluseks võetud Eesti põhikaart seisuga II kaardistusring, katastriüksuste piirid seisuga 12.10.2009 ja Metsaregister seisuga jaanuar 2009.
3. Määruse mõju ja rakendamiseks vajalikud kulutused

Vastavalt „Maamaksuseaduse“ § 4 kaasneb eelnõu jõustumisega kohalikule omavalitsusele maamaksutulude vähenemine. Arvestades „Maamaksuseaduse„ § 5 lõiget 4, esitavad Maksu- ja Tolliametile maamaksukohustuse väljaarvestamiseks vajalikud andmed kohalikud omavalitsused.

Maamaksutulu vähenemise summa selgub Maksu- ja Tolliametisse informatsiooni laekumisel.

Püsielupaiga valitsemiseks ja kaitse korraldamiseks vajalikud kulutused on kavandatud Keskkonnaministeeriumi ja Keskkonnaameti eelarves.

Püsielupaigad paiknevad 100 % eramaal. Seoses kehtestatavate piirangutega võib maaomanikul tekkida maa riigile müümise soov. Püsielupaigas asuva eramaa riigile omandamise korral on maa ligikaudseks maksumuseks ............. krooni hektari kohta (hinnakalkulatsioon baseerub viimasel ajal ümberkaudsete maadega tehtud tehingute keskmistel näitajatel).

4. Määruse jõustumine

Määrus jõustub Riigi Teataja seaduse (RT I 1999, 10, 155; 2001, 24, 133; 93, 565; 2002, 44, 283; 102, 600; 2003, 4, 19) § 5 lõikes 5 sätestatud üldkorras, s.o kolmandal päeval pärast Riigi Teatajas avaldamist.

5. Kooskõlastamine

Määrus saadetakse kooskõlastamiseks teistele ministeeriumidele e-Õiguse kaudu.
Jaanus Tamkivi
Rita Annus

Minister
Kantsler

